tomron87/hebrew-wikipedia-sentences-corpus huggingface dataset:
ההפקה צפויה להתחיל ב-13 בינואר 2025. מומואה משחק גם בפרויקטים נוספים של Warner Bros, כולל "מיינקראפט: הסרט" שצפוי לצאת ב-4 באפריל 2025, ו"Animal Friends" המשולב בלייב-אקשן ואנימציה.
בנוסף, מומואה ישתתף בסרט "Fast X: Part 2", במיני-סדרה "Chief of War" של אפל TV פלוס ובסרט "The Wrecking Crew" של אולפני אמזון.
מומואה היה בזוגיות עם ליסה בונה (אימהּ של זואי קרביץ) ולהם שני ילדים.
הוא חובב מוזיקת הבי מטאל וציין כי הוא "בונה [את] הדמויות שלו משירי מטאל".
הוא הזמין את חברי להקת Archspire להופעות קמע בפרק הראשון של סדרת הטלוויזיה "לראות" (See) והוא גם התאמן בטכניקת צרחות נכונה עם הסולן של Archspire, אולי פיטרס, לסצנה משמעותית בסדרה.
ב-30 באוקטובר 2020 הופיע מומואה בשיר "Doom" של להקת הבלאק מטאל סקור.
ב-15 בנובמבר 2008, מומואה נחתך בפניו מכוס בירה שבורה במהלך ריב בבית הקפה בירדס, בית מרזח בהוליווד, קליפורניה.
הוא קיבל כ-140 תפרים במהלך ניתוח שחזור והצלקת מעל לגבה השמאלית ניכרת בפניו מאז.
על התוקף נגזרו חמש שנות מאסר בגין התקרית.
גם יוצר ומפיק בפועלIn the Hand of Dante2026משיח חוליתדאנקן איידהו (אנ')TBAסופרגירללובו
פרסשנהקטגוריהעבורתוצאהמקורפרס בחירת הקהל2021כוכב סרט הדרמה של השנהחולית2024כוכב סרט האקשן של השנהאקוומן 2: הממלכה האבודהפרס בחירת הילדים של ניקלודיאון2019גיבור על אהובאקוומןשחקן קולנוע אהוב2024אקוומן 2: הממלכה האבודה2025מיינקראפט: הסרטפרס הסרטים והטלוויזיה של MTV2019הנשיקה הכי טובה (עם אמבר הרד)אקוומןפרס גילדת שחקני המסך2012הביצוע הטוב ביותר של אנסמבל בסדרת דרמהמשחקי הכספרס בחירת הנוער2019שחקן מדע בדיוני/פנטזיה נבחראקוומן
ג'ייסון לואיס הוא שחקן ודוגמן עבר אמריקאי.
ידוע בעיקר בשל גילום דמותו של סמית' ג'רד בסדרה "סקס והעיר הגדולה".
לואיס נולד בעיר ניופורט ביץ' וגדל בעיר לוס אלמיטוס, שניהם בקליפורניה.
אמו, ננסי, הייתה אחות ואביו גרגורי לואיס היה שופט.
הוריו התגרשו ויש לו אח בשם שון ושתי אחיות, קייטי וניקול.
לאחר סיום התיכון למד באוניברסיטת המדינה של סן דייגו.
לאחר סיום לימודיו החל לדגמן תחילה בפריז ולאחר מכן הפך לדוגמן מבוקש במילאנו בסוף שנות ה-90 ודגמן אז בין היתר עבור מותגים כדוגמת GUESS, טומי הילפיגר והוגו בוס.
ההופעה הטלוויזיונית הראשונה של לואיס הייתה בשנת 1997, בסדרה הפופולרית "בוורלי הילס 90210".
לאחר מכן, בשנת 2003 הצטרף לצוות השחקנים של הסדרה "סקס והעיר הגדולה" את תפקידו של ג'רי סמית' ג'ראד.
זהו תפקידו המוכר ביותר עד היום והוא חזר לשחק בו גם בשני סרטי ההמשך לסדרה.
בשנת 2007 שיחק לצידם של דמי מור וקווין קוסטנר בסרט "מיסטר ברוקס".
לאחר מכן הוא ביצע הופעות אורח בסדרות "מכושפות" ו"אחים ואחיות".
לואיס תומך פעיל של הקהילה הגאה ובמאי 2008 הופיע בטקס פרסי GLAAD.
ב-2010 הופיע בסדרה "איך פגשתי את אמא" ובשנת 2014 שיחק בתפקיד של פיט אוונס בסדרה הישראלית "להיות איתה" של אסי עזר בתפקיד בן זוגה לשעבר של הדמות אותה מגלמת רותם סלע.
בשנת 2017 שיחק בסרט "חופשי בטבע" ובשנת 2018 שיחק בסרטה של הת'ר גראהם "Half Magic" כמארק.
בשנת 2022 התחרה בעונה ה־31 של תוכנית המציאות האמריקאית רוקדים עם כוכבים והיה המודח הראשון.
שנהסרטתפקידהערות1998התחנה הבאה וונדרלנדרורי1999Kimberlyסקוט 2000The King's Guardוויליאם2001The Eliteג'ייסון2005החליפההשוטר הריסון2006My Bollywood Brideאלכס קינקייד2007מיסטר ברוקסג'סי ויאלובובי Zבובי ZDeadboxאהרוןעליית הגג ג'ון טרבור2008סקס והעיר הגדולהג'רי סמית' ג'ראד2010סקס והעיר הגדולה 22011סטוץ של אהבהברסלין2013The Pardonקאובוי2017חופשי בטבעבראנון בראטתפילה לגשםג'ייסון2018Half Magic מארק2019Palm SwingsלאנסTBARestaveksארמנד לאנגברגפוסט-פרודקשן
ג'ייסון ברינגטון ווטקינס הוא שחקן תיאטרון, קולנוע וטלוויזיה בריטי זוכה פרס באפט"א לטלוויזיה.
הוא ידוע בעיקר מהופעתו בתפקיד ויליאם הריק בסדרה "כמעט אנושיים", גאווין סטרונג בסיטקום "Trollied", סיימון הרווד בסיטקום "W1A" ובתפקיד גורדון שייקספיר בסדרת סרטי .
ווטקינס שיחק בתפקיד הראשי בדרמה "The Lost Honour of Christopher Jefferies" עליו זכה בפרס באפט"א לטלוויזיה לשחקן הטוב ביותר.
מאז ביסס את הקריירה שלו כשחקן תיאטרון, והוא חבר בלהקה של התיאטרון המלכותי הלאומי.
ב-2001 היה ווטקינס מועמד לפרס אוליבייה לשחקן המשנה הטוב ביותר על הופעתו במחזה "משרתם של שני אדונים" שהוצג בתיאטרון יאנג ויק ואחר כך הועבר לתיאטרון ניו אמבסדורס.
תפקידים נוספים שלו בתיאטרון הם "Rafts and Dreams" בתיאטרון רויאל קורט, המחזות "Philistines" ו-"Landscape with Weapon" מאת ג'ו פנהול שהוצגו בתיאטרון הלאומי בלונדון ב-2007, וכן במחזה "A Laughing Matter" מאת אפריל דה אנג'ליס בתיאטרון ליברפול פלייהאוס ב-2003, עליו זכה לשבחים על גילום דמותו של השחקן דייוויד גריק.
תפקידיו הבולטים ביותר של ווטקינס בטלוויזיה הם מנהיג הערפדים ויליאם הריק בסדרה "כמעט אנושיים", ג'ייסון בולי בסדרת הפשע "Conviction", ברדלי סטיינר בסדרת המתח הקומית "Funland", ובדמות פרנסיס קרוס בסדרת הדרמה "חמישה ימים".
עוד שיחק בתפקיד אוסוולד קופר בפרק בסדרה "לואיס", בדמות פלורניש במיני-סדרה "דוריט הקטנה", עיבוד של ה-BBC משנת 2008 לרומן באותו שם, ובתפקיד קאבג' פאטרסון בסדרה "הדרך לקנדלפורד".
הוא הופיע בתפקיד קמע בפרק בעונה השנייה של הסדרה "החיים על מאדים" בדמות קולין מריק, עורך הדין של ג'ין האנט.
ב-2006 הופיע בדמות הרדיולוג החלוץ ארנסט וילסון בפרק הפיילוט של ה-BBC "חדר מיון 1906".
אחר כך השתתף בעונה השנייה של הסדרה הקומית "Psychoville" בתפקיד פיטר בישופ הבעלים של חנות עתיקות המתמחה בצעצועים.
ב-2011 החל להופיע בסיטקום של Sky1 בשם "Trollied" בתפקיד מנהל החנות גאוון.
ב-2012 הצטרף ווטקינס לצוות השחקנים של סדרת הדרמה "נשות האסירים", הופיע בתפקיד הבלש ג'ילקס בסדרה "דירק ג'נטלי" וגילם את איש יחסי הציבור של הכנסייה האנגליקנית בסדרה הקומית "Twenty Twelve".
ב-11 במאי 2013 הופיע ווטקינס בפרק "Nightmare in Silver" בעונה השביעית של הסדרה "דוקטור הו" בדמות סייברמן.
את הפרק כתב ניל גיימן.
ב-2013 שיחק ווטקינס בדמות רופא מרדים בסדרה הקומית "האנשים הלא נכונים".
ב-2014 הופיע בתפקיד סיימון הרווד בסדרה הקומית "W1A".
העונה השנייה של הסדרה שודרה ב-2015.
ב-2014 שיחק ווטקינס בתפקיד הראשי בדרמה של ITV בשם "The Lost Honour of Christopher Jefferies", על אודות אדם שהיה חשוד ברצח של ג'ואנה ייטס .
על הופעתו בתפקיד זה זכה ווטקינס בפרס באפט"א לטלוויזיה לשחקן הטוב ביותר.
ב-2016 השתתף ווטקינס בדרמה בת ארבעה חלקים של ITV "הסוד" בכיכובו של ג'יימס נסביט, וגילם את דמות הכומר הנספורד.
ווטקינס הופיע בשני פרקים בסדרה "הכתר החלול", ושיחק בתפקיד סולומון קופ במיני-סדרה "טאבו" של ה-BBC בכיכובו של טום הארדי.
עוד ב-2016 שיחק ווטקינס בתפקיד מלקום טרנר בקומדיית המצבים "באהבה נינה".
הוא היה הקריין בסדרה הדוקומנטרית "The Job Interview" של ערוץ 4. עוד הופיע בפרק בסדרה "סעודת שישי" בתפקיד טוני מייקלס.
ווטקינס לוהק להופיע בתפקיד מר המפריז בגרסה מחודשת של הסדרה הקומית "מישהו מטפל בך?", בסדרה המקורית גילם את התפקיד ג'ון אינמן.
תפקידו הבולט ביותר של ווטקינס בקולנוע הוא בדמות גרגורי הוף (Hough) בקומדיה "קונפטי" משנת 2006. עוד שיחק בתפקידים קטנים בסרטים "ברידג'ט ג'ונס: עובדות החיים", "מחר לנצח", "מצפן הזהב", "ילדת פרא", וסרט ההמשך "Nativity 2: Danger in the Manger".
בנו פרדי מגלם תלמיד שלו בסרט .
ב-2011 נפטרה בתו של ווטקינס מאלח דם בגיל שנתיים וחצי.
הוא הקדיש לה את פרס הבאפט"א שקיבל ב-2015.
מר גורדון שייקספיר 2017 המפסטד שלי Hampstead ג'יימס סמיית' 2018 טובת הילד The Children Act נייג'ל פולינג 2023 מכתבים קטנים מרושעים Wicked Little Letters מר טרידינג 2025העוקץ הפיניקי (אנ') The Phoenician Scheme הנוטריון
ג'ייסון דב גרינבלט הוא עורך דין יהודי-אמריקאי.
שימש כסגן נשיא ויועץ משפטי ראשי של ארגון טראמפ, ובמהלך הבחירות לנשיאות ארצות הברית 2016 שימש כיועצו של דונלד טראמפ בנושא ישראל.
לאחר בחירתו של טראמפ לנשיאות ארצות הברית מונה גרינבלט ליועץ למשא-ומתן בינלאומי ולשליח הממשל האמריקאי למזרח התיכון.
לאחר 3 שנים הודיע כי יפרוש מתפקידו.
גרינבלט הוא בנם של מהגרים יהודים מהונגריה.
למד בתיכון "האקדמיה התלמודית מרשה שטרן", ולאחר מכן ב"ישיבה יוניברסיטי".
בהמשך למד בישיבת הר עציון.
בשנת 1992 קיבל תואר JD מבית הספר למשפטים של אוניברסיטת ניו יורק.
גרינבלט הוא יהודי אורתודוקסי מודרני, השומר שבת וכשרות ומסתובב לעיתים עם כיפה שחורה, לפי הנסיבות והעניין.
בצעירותו התנדב לתקופה קצרה בקיבוץ בישראל.
מתגורר כיום בטינק שבניו ג'רזי, נשוי לנעמי, אשה חרדית, פסיכיאטרית במקצועה ואב לשישה ילדים.
שלושת ילדיו הגדולים הם שלישייה והם לומדים בישיבה תיכונית בניו ג'רזי.
אחד מהם נרשם ללימודים בקיץ 2017 בישיבת הכותל בישראל.
גרינבלט כתב עם משפחתו "מדריך לטיולי משפחות בישראל" ושני מדריכי טיולים נוספים ובנוסף מנהלת המשפחה גם אתר אינטרנט בשם Inspire Conversation העוסק בבעיות של הורים.
באוקטובר 2020 התמנה גרינבלט לדירקטור בחברת התעופה אל על.
בשנת 2022 הוציא לאור ספר בשם "In the Path of Abraham: How Donald Trump Made Peace in the Middle East" ("בנתיב אברהם: כיצד דונלד טראמפ יצר שלום במזרח התיכון").
בנוגע לסכסוך הישראלי-פלסטיני גרינבלט סבור ש"ההתנחלויות אינן הבעיה".
כמו כן הוא סבור שהפתרון לסכסוך הוא אמנם "פתרון שתי המדינות", אך רק כחזון רחוק, שאיננו אפשרי כיום משום ש"הפלסטינים לא מוכנים לשלום".
וכדי לעודד את האחרונים לשנות את גישתם, הוא מוכן לצמצם את הסיוע הכספי שארצות הברית נותנת להם כיום.
ג'ייסון מילר (נולד ב-1975) הוא יועץ תקשורת אמריקאי שכיהן כיועץ התקשורת של דונלד טראמפ בתקופת הבחירות לנשיאות ארצות הברית 2016 ובתקופת הבחירות לנשיאות ארצות הברית 2024.
מילר נולד בסיאטל, סיים תואר ראשון באוניברסיטת ג'ורג' וושינגטון בוושינגטון די.
במהלך הבחירות בארצות הברית בשנת 2000, שימש מנהל הקמפיין של ריק קלר מהמפלגה הרפובליקנית, שנבחר לנציג המחוז השמיני של פלורידה בבית הנבחרים.
לאחר הבחירות מונה לראש מטהו וב-2002 ניהל את קמפיין הבחירות המוצלח לבחירתו מחדש.
בבחירות בשנת 2004 סייע למטה הבחירות של מל מרטינז שנבחר לנציג פלורידה בסנאט, הוא מונה באותו מערכת בחירות למנהל קמפיין הבחירות של טום קוברון לאחר ששני קודמיו פוטרו וסייע לו להיבחר לנציג אוקלהומה בסנאט.
בבחירות בשנת 2006 שימש מנהל הקמפיין של הסנאטור ג'ורג' אלן שהפסיד בבחירות לג'ים ווב.
בבחירות לנשיאות ארצות הברית 2008 שימש סגן מנהל התקשורת של רודי ג'וליאני במהלך הבחירות המקדימות של המפלגה הרפובליקנית.
לאחר הבחירות מונה לסגן נשיא בחברת הייעוץ התקשורתי "Dezenhall Resources" בה התמחה בניהול משברים תקשורתיים של חברות גדולות ומפורסמים.
בשנת 2010 הצטרף כשותף וסגן נשיא בחברת הייעוץ התקשורתי "Jamestown".
הוא ניהל קמפיינים תקשורתיים של מועמדי המפלגה הרפובליקנית לתפקידים בכירים, בהם של מאט בווין שנבחר למושל קנטקי ושל מארק סנפורד שנבחר לסנאט של ארצות הברית.
ב-2015 מונה ליועץ בכיר ודוברו של הסנטור טד קרוז במהלך התמודדותו בבחירות המקדימות של המפלגה הרפובליקנית לקראת הבחירות לנשיאות ארצות הברית 2016. לאחר שקרוז פרש מהמרוץ מונה מילר ביוני 2016 ליועץ התקשורת של דונלד טראמפ וסייע לו להיבחר לנשיא.
בעקבות ניצחונו של טראמפ מונה מילר למנהל התקשורת בבית הלבן המיועד, אך מילר בחר לסגת ולא לקבל את המינוי, כשהתפרסמו שמועות על רומן שקיים עם חברת קמפיין אחרת של טראמפ, איי ג'י דלגדו.
בתחילת 2017 מכר את חלקו בחברת "Jamestown" והצטרף לחברת הייעוץ האסטרטגי "Teneo Strategies".
ובתחילת יולי הוא השיק גרסת בטא של פלטפורמת המדיה החברתית, Gettr.
ב-2023 עזב את Gettr לטובת ייעוץ לטראמפ בקמפיין הבחירות לנשיאות ארצות הברית 2024. לאחר הבחירות הקים את חברת הלובינג SHW Partners שבין לקוחותיה סקייל AI.
מילר נשוי ואב לבת מרעייתו ולבן מאיי ג'י דלגדו.
ג'ייסון כריסטופר טייטום האב הוא כדורסלן אמריקאי, המשחק בעמדות הסמול פורוורד והפאוור פורוורד, בקבוצת בוסטון סלטיקס מליגת ה-NBA.
כמו כן שיחק בקבוצת אוניברסיטת דיוק ובנבחרת ארצות הברית.
בשנתו האחרונה בתיכון הוביל טייטום את נבחרת בית הספר שלו לזכייה באליפות מיזורי לתיכונים לעונת 2015/2016. הוא נבחר לשחקן השנה בתיכונים ולמשחק מקדונלד'ס אול-אמריקן.
בליגת המכללות שיחק בעונת 2016/2017 באוניברסיטת דיוק.
הוא סיים את העונה עם ממוצע של 16.8 נקודות, 7.3 ריבאונדים ו-2.1 אסיסטים למשחק.
בתום העונה נבחר לחמישיית שחקני העונה הראשונה בליגת ה-ACC אליה משתייכת דיוק.
טייטום נבחר במקום השלישי בדראפט ה-NBA בשנת 2017, על ידי בוסטון סלטיקס.
הוא השתלב בחמישייה הפותחת של הקבוצה החל מתחילת העונה וזכה לתואר רוקי החודש באזור המזרח לחודש דצמבר.
בתום העונה נבחר לחמישיית הרוקיז של העונה ב-NBA, לאחר שרשם ממוצעים של 13.9 נקודות ו-5.0 ריבאונדים למשחק.
בפלייאוף 2018 היה הקלעי המצטיין של הקבוצה עם 18.5 נקודות בממוצע למשחק, והוביל את בוסטון עד לגמר אזור המזרח, בו הפסידה הקבוצה 3–4 לקליבלנד קאבלירס.
בעונת שיפר טייטום במעט את תפוקתו לממוצעים של 15.7 נקודות ו-6.0 ריבאונדים למשחק, אך קבוצתו הודחה מהפלייאוף כבר בסיבוב השני, על ידי מילווקי באקס.
במהלך סוף-שבוע האולסטאר של אותה עונה זכה טייטום באתגר הכישורים של ה-NBA.
במהלך אותה עונה השתתף לראשונה במשחק האולסטאר של ה-NBA, ובסיומה נבחר לחמישייה השלישית של העונה.
בפלייאוף 2020 הוא הוביל את הקבוצה לגמר המזרח, בו הפסידה למיאמי היט בתוצאה 2–4. טייטום סיים את הפלייאוף עם ממוצעים של 25.7 נקודות, 10.0 ריבאונדים ו-5.0 אסיסטים למשחק.
בנובמבר 2020 חתם על הארכת חוזה בבוסטון ל-5 עונות נוספות, החל מעונת , תמורת כ-195 מיליון דולר.
במאי 2021 קלע שיא קריירה של 60 נקודות בניצחון נגד סן אנטוניו ספרס 143-140 בהארכה, ובכך השווה את השיא הקבוצתי של לארי בירד לשחקן שקולע הכי הרבה נקודות במשחק בודד עבור בוסטון סלטיקס.
במאי 2022 הוביל את הבוסטון סלטיקס לגמר הNBA, לראשונה מזה 12 שנים (בו בוסטון הפסידה ללייקרס ב-2010) לאחר ניצחון, בסדרה בת 7 משחקים בגמר הבית המזרחי, על מיאמי היט, תוך שהוא הזוכה הראשון בתואר הMVP של סדרת גמר המזרח ע"ש לארי בירד.
במהלך משחק 1 של גמר ה-NBA, טייטום הוביל את הסלטיקס לניצחון 120–108 על גולדן סטייט ווריורס עם 13 אסיסטים, הכי הרבה אסיסטים שרשם שחקן בהופעת הבכורה שלו בגמר.
הסלטיקס הובילו 2–1 בסדרה, אך בסופו של דבר הפסידו 4:2 בסדרה.
טייטום קבע את שיא ה-NBA בכל הזמנים עם 100 איבודי כדור בהופעת פלייאוף בודדת.
עונת 2022/2023 הייתה עונת שיא בקריירה של טייטום, הוא השיג שיאי קריירה בממוצע נקודות (30.1), ריבאונדים (8.8) ובאסיסטים (4.6).
הוא נבחר ל-MVP של משחק האולסטאר לאחר שהשיג שיא של 55 נקודות, להן הוסיף גם 10 ריבאונדים ושישה אסיסטים.
בתום העונה נבחר לחמישיית העונה.
בשנת 2025, נכלל ברשימת פורבס 30Under30 של מגזין פורבס.
ב-2013 נכלל בנבחרת ארצות הברית עד גיל 16, אשר זכתה באליפות יבשת אמריקה (צפון אמריקה ודרום אמריקה) שהתקיימה בפונטה דל אסטה שבאורוגוואי.
באוגוסט 2014 השתתף עם נבחרת הנוער של ארצות הברית עד גיל 17, שזכתה באליפות העולם שהתקיימה בדובאי.
ב-2015 זכה עם הנבחרת באליפות העולם עד גיל 19 שהתקיימה ביוון, כאשר בטורניר רשם ממוצע של 13.9 נקודות ו-4.6 ריבאונדים למשחק.
ב-2019 השתתף עם נבחרת ארצות הברית באליפות העולם בסין, הנבחרת נכשלה והודחה כבר בשלב רבע הגמר.
טייטום הוא בנם של ג'סטין טייטום וברנדי קול.
ג'סטין טייטום שיחק כדורסל באוניברסיטת סנט לואיס והוא מורה להתעמלות ומאמן כדורסל בתיכון כריסטיאן ברדרס קולג' בסנט לואיס, בו סיים את לימודיו ב-1997, כשנה לפני לידתו של ג'ייסון.
הוא היה בעבר המאמן ומנהל מגמת אתלטיקה בתיכון ללימודים בינלאומיים סולדן במשך שש שנים.
טייטום נולד כשהוריו היו שניהם תלמידי תואר ראשון בני 19. אמו, ברנדי, סיימה את בית הספר למשפטים באוניברסיטת סנט לואיס וכיום היא עורכת דין באזור סנט לואיס.
טייטום הוא בן הסנדק של שחקן ה-NBA לשעבר, לארי יוז, שהיה חברו לקבוצה של אביו בתיכון ובקולג'.
הוא גם בן דודו של שחקן ה-NBA לשעבר ומאמן לוס אנג'לס קליפרס בהווה טיירון לו.
טייטום הוא נוצרי, והוא נותן קרדיט לישו על הצלחתו ועל הקריירה שלו.
בזמן שלמד בבית הספר התיכון במכינה של מכללת צ'מינייד, טייטום היה חבר טוב של פורוורד ה-NHL העתידי מתיו טקאצ'וק מהקלגרי פליימס, כאשר השניים שובצו באותו שיעור התעמלות.
טייטום הוא גם חבר טוב של חברו לשעבר באוניברסיטת דיוק ושחקן ה-NBA הנוכחי הארי ג'יילס.
בנו של טייטום, ג'ייסון טייטום ג'וניור, שלעיתים קרובות מכונה דוס (Deuce), נולד ב-6 בדצמבר 2017.
פרסשנהקטגוריהתוצאהמקורפרס בחירת הילדים של ניקלודיאון2025כוכב הספורט האהוב
ג'ייסון יוז הוא שחקן ולשי, הידוע בעיקר מהופעתו בתפקיד וורן ג'ונס בסדרת הטלוויזיה של ה-BBC "החיים האלה" (1996–1997), ובתפקיד סמל בילוש בן ג'ונס בסדרה "רציחות במידסומר" (2005–2013).
יוז נולד בפורת'קאול שמחוז גלמורגן בוויילס.
הוא היה שחקן רוגבי מצוין, אבל המורה לדרמה בבית הספר שכנע אותו ללמוד משחק.
בנעוריו הצטרף לתיאטרון הלאומי לנוער.
הוא למד משחק באקדמיה למוזיקה ולאמנויות הדרמה של לונדון (LAMDA), שם זכה בפרס אלק קלונס לשחקן הטוב ביותר.
כשעבר לראשונה לגור בלונדון היה שותף לדירה של השחקן הוולשי מייקל שין.
יוז סיפר שעזב את הסדרה "רציחות במידסומר" ב-2013 בשל הנסיעות היומיומיות לצילומים במשך עשרה חודשים בשנה שהיו מתישות והחלו להשפיע על בריאותו.
ליוז ולאשתו נטשה דאהלברג יש שלושה ילדים: מולי, מקס וקאריס.
מקבת' (1994), תיאטרון קלוויד (Theatre Clwyd)
(1994) The Unexpected Guest, תיאטרון רויאל בווינדזור
(1996) Phaedra's Love, תיאטרון רויאל קורט
(1997) Badfinger, תיאטרון דומאר ורהאוס
(1997) The Illusion, תיאטרון רויאל אקסצ'נג' במנצ'סטר
(1997) Snake in the Grass, תיאטרון האולד ויק
(1998) The Herbal Bed, הלהקה השייקספירית המלכותית
הבט אחורה בזעם (1999) Look Back in Anger, תיאטרון ליטלטון
(2000) In Flame, תיאטרון ניו אמבסדורס
(2002) A Wing and a Prayer, בטרסי ארטס סנטר סטודיו
(2003) Fight for Barbara, התיאטרון המלכותי בבאת'
(2003) Design for Living, התיאטרון המלכותי
קליגולה (2003), תיאטרון דונמאר ורהאוס
4.48 פסיכוזה (2004), תיאטרון רויאל קורט וסיור הופעות בארצות הברית
(2015) Our Country's Good, תיאטרון אוליבייה
מאת אדוארד אלבי (2017), התיאטרון המלכותי היימרקט
ג'ייסון איאן דרוקר הוא שחקן אמריקאי-יהודי.
התפרסם כאשר שיחק את טומי מילר, הבן הצעיר של משפחת מילר, בסדרה "מכשפות" בניקלודיאון.
לאחר מכן, הוא כיכב בתפקיד גרג הפלי בסרט "יומנו של חנון: חופשה על גלגלים"
ג'ייסון איאן דרוקר נולד ב-20 בספטמבר 2005 בעיר הוליווד, פלורידה, לשארי וד"ר ריצ'רד דרוקר.
הוא הבן האמצע מתוך שלושה בנים; יש לו אח גדול, ריאן, ואח צעיר, מייקל.
בסוף שנת 2023 החל ללמוד דרוקר באוניברסיטת פלורידה והוא חלק מהאחווה דלתא סיגמא פי.
ג'ייסון החל לשחק בפרסומות בגיל 6 בקיץ 2012. זמן קצר לאחר שמלאו לו 7 שנים הוא קיבל את תפקיד הטלוויזיה הראשון שלו בתור טומי מילר בסדרת הטלוויזיה של ניקלודיאון "מכשפות" (2014 - 2015).
בשנת 2015 קיבל את תפקיד הקולנועי הראשון שלו בסרט "משימה סוף" בבימויו של קייל ניומן.
בשנת 2017 גילם את דמותו של גרג הפלי בסרט "יומנו של חנון 4: חופשה על גלגלים", אשר יצא לאקרנים ב-19 במאי 2017.
בשנת 2018 היה שחקן משנה בספין אוף של "רובוטריקים", "באמבלבי".
+שנהסרטתפקידהערות2015משימה סוףפארקר לארסון2017יומנו של חנון: חופשה על גלגליםגרג הפלי2018באמבלביאוטיס ווטסון
+שנהסדרהתפקידהערות2014–2015מכשפותטומי מילר51 פרקים2017שיקגו אשהוגאן קורפיפרק: "My Miracle"
ג'ייסון דמטריו הוא כדורגלן עבר קפריסאי יליד אנגליה ששיחק בעמדת המגן הימני.
דמטריו התחיל את הקריירה שלו במחלקת הנוער של לייטון אוריינט.
בנובמבר דמטריו ערך את הופעת הבכורה שלו בקבוצה הבוגרת בתיקו 0-0 נגד יאוביל טאון.
בעונת הבכורה שלו בקבוצה, דמטריו רשם 24 הופעות בכל המסגרות.
בעונת נבחר לשחקן הצעיר של העונה בקבוצה, ועונה לאחר מכן נבחר לשחקן העונה של האוהדים.
ב-28 ביוני 2013 דמטריו חתם באנורתוסיס פמגוסטה לשנתיים עם אופציה לעונה נוספת.
ב-1 ביולי 2015 דמטריו חזר לאנגליה וחתם בוולסול מהפוטבול ליג הראשונה.
ב-22 ביוני 2016 דמטריו חתם בסאות'אנד יונייטד.
דמטריו נולד באנגליה להורים ממוצא קפריסאי, ולכן היה רשאי לייצג את נבחרת קפריסין.
ב-20 בינואר 2009 זומן לראשונה לסגל הנבחרת.
ב-10 בפברואר של אותה שנה, ערך את הופעת הבכורה שלו בנבחרת בהפסד 2-0 ל.
יום לאחר מכן, דמטריו ערך את הופעתו השנייה בנבחרת בניצחון 2-3 נגד בו בישל שני שערים.
ב-10 באוקטובר 2015 הבקיע את שער הבכורה שלו בנבחרת בניצחון 1-2 נגד במסגרת מוקדמות יורו 2016.
ג'ייסון סקוט מרלס הוא שחקן אנגלי.
מרלס ידוע בעיקר מהופעותיו בתפקיד פקיד הקבלה מאט האולי בסדרה הרפואית "חדר מיון", מעצב השיער גאוון פראדיי בסדרה "קצוות מפוצלים", מנהל בית הספר ג'ק רימר בסדרה "דרך ווטרלו", ובדמות דקלן מייסי באופרת הסבון "אמרדייל".
יש לו אח מבוגר ממנו סיימון מרלס (נולד ב-1965) שגם הוא שחקן.
בין השנים 1980 ל-1986 למד בבית הספר התיכון באקהרסט היל, ואחר כך למד אמנות באוניברסיטת צ'יצ'סטר.
ב-1994 הופיע מרלס לראשונה על המסך בתפקיד קטן בסרט "To Die For".
עד מהרה התבסס כשחקן טלוויזיה מצליח והחל להופיע בסדרת הדרמה הרפואית "חדר מיון" בתפקיד פקיד הקבלה מאט האולי, שגילם בין 1994 ל-1997. באותה תקופה שיחק בתוכניות טלוויזיה נוספות בהן בסדרות "Thief Takers" ו-"The Bill".
ב-1999 גילם את פיל דילייני ההומוסקסואל בסדרת הטלוויזיה "קוויר בעיר".
מרלס זכה להכרה רחבה יותר כשהחל להופיע בתפקיד מעצב השיער גאווין פראדיי בסדרת הדרמה של ה-BBC "קצוות מפוצלים".
הסדרה רצה במשך שלוש שנים, ובסדרה גאווין, הדמות שגילם, מקנא לאשתו אלי (שרה פאריש) והרומן שהיא מנהלת עם פין (בן דניאלס), והוא זומם עם אשתו שלו פין, מיה (אמנדה הולדן).
מאוחר יותר הוא מחדש את מערכת היחסים שלו עם אלי, אבל זמן קצר אחר כך היא מתה בתאונת דרכים.
לאחר שזכה לתשומת לב של התקשורת והציבור, הפך מרלס לידוען והופיע כאורח בתוכניות טלוויזיה שונות בהן "מקבילית המוחות" בשנת 2004, שלוש פעמים בתוכנית "This Morning", ושלוש פעמים בתוכנית "Loose Women".
בנוסף שיחק בסדרות טלוויזיה כגון "The Afternoon Play", "מקום בו נמצא הלב" ו-"Murder City".
ב-2005 כיכב בסרט הקולנוע "The Jealous God" בתפקיד וינסנט דאנגרייבן לצדה של השחקנית דניז ולץ'.
מרלס לוהק לתפקיד ג'ק רימר, מנהל בית הספר, בסדרת הדרמה של ה-BBC "דרך ווטרלו" , והיה אחד השחקנים הראשונים שהופיע בסדרה מהפרק הראשון.
ההצלחה של "דרך ווטרלו" הגדילה את הפופולריות של מרלס כשחקן דרמטי.
ב-2007 הודיע מרלס שהוא עזב את הסדרה, והופיע בפעם אחרונה בפרק בעונה השלישית.
החליפה אותו בתפקיד המנהל אווה פופ בדמות רייצ'ל מייסון.
בהמשך הופיע מרלס בתפקיד אורח בסוף העונה השלישית.
ב-2009 שנה אחרי שעזב את "דרך ווטרלו" שיחק מרלס בעונה השנייה של הסדרה "הדרך לקנדלפורד" בתפקיד ג'יימס דאונלנד.
מ-2010 עד 2014 שיחק מרלס בתפקיד איש העסקים הממולח דקלן מייסי באופרת הסבון הוותיקה של רשת ITV "אמרדייל".
מקום ההתרחשות הוא ביורקשייר דיילס, ודמותו של מרלס הייתה משא אהבתה של נטשה ויילד, בגילומה של אמנדה דונוהו.
ב-2011 היה מרלס מועמד על תפקידו זה לפרס "נבל השנה" של פרסי הסבון הבריטים.
בספטמבר 2014 פורסם שמרלס החליט לעזוב את הסדרה אחרי ארבע שנים בתפקיד.
ב-2015 גילם מרלס את סטיוארט האו בפרק בסדרת הטלוויזיה "Death in Paradise" של ה-BBC.
ב-2016 החל להופיע בסדרת הדרמה-קומית "Agatha Raisin".
מאוגוסט 2007 עד אוקטובר אותה שנה הופיע מרלס עם הלהקה השייקספירית המלכותית בתיאטרון קאנטריארד בסטרטפורד על האייבון.
הוא שיחק בתפקיד אורסינו במחזה "הלילה השנים עשר" מאת ויליאם שייקספיר לצדו של אחיו סיימון מרלס שגילם את אנטוניו.
האחים מרלס הופיעו יחד בסיור הופעות של המחזה "קומדיה של טעויות" עם הלהקה השייקספירית המלכותית בין אוקטובר לדצמבר 2007. ממרץ עד אפריל 2009 שיחק מרלס בתיאטרון רויאל פלימות' בהפקה של המחזה "מידה כנגד מידה' בתפקיד אנג'לו לצדו של אליסטר מקגוון שגילם את הדוכס.
בפברואר 2010 הועברה ההפקה לתיאטרון אלמיידה.
ממאי עד יוני 2015 כיכב בתפקיד אחד המושבעים בסיבוב הופעות של המחזה "12 המושבעים" לצדם של אנדרו לאנסל, גארת' דייוויד-לויד, דניס ליל ורוברט דאנקן.
באוקטובר 2016 גילם מרלס דמות של גנגסטר שחקן, ג'ון בינדון, בהפקה של המחזה "A Princess Undone" שהצגת הבכורה שלו הייתה בתיאטרון קיימברידג' ארטס.
ב-2007 סיים מרלס לכתוב את הסרט הקצר "Le Petit Mort" שהוצג בפסטיבלים בניו יורק, לונדון ושטרסבורג.
ב-2008 החל לביים עבור BBC סקוטלנד את הסדרה "River City".
מלרס מתגורר חלק מזמנו בלונדון והשאר בצפון מזרח אנגליה.
הוא גרוש מאשתו השנייה, זרלינה יוז, אתה יש לו בן בשם ג'קסון ובת בשם קטיה.
מנישואיו הראשונים לג'ודית הרלי יש למלרס שתי בנות קמילה וג'ינה.
הוא נשוי לשחקנית אמה לאונדס ולבני הזוג יש בת בשם מרתה.
ג'ייסון פביאן מורייו סרון (בספרדית: Jeison Fabián Murillo Cerón, נולד ב-27 במאי 1992 בסנטיאגו דה קאלי שבקולומביה) הוא כדורגלן קולומביאני המשחק בעמדת הבלם במדי א-שמאל ובנבחרת קולומביה.
מורייו נולד וגדל בסנטיאגו דה קאלי שבקולומביה, שם החל לשחק כדורגל בצעירותו.
ב-2010, זמן קצר לאחר יום הולדתו ה-18, חתם בשורות אודינזה האיטלקית, שמיד השאילה אותו לגרנדה, כחלק מהסכם השותפות בין שני המועדונים.
את עונת 2010/2011 בילה בשורות קבוצת המילואים של המועדון, ששיחקה בליגות האזוריות של ספרד.
בעונת 2011/2012 הושאל לקדיס שמהליגה השלישית בספרד.
בפברואר 2012 המעבר של מורייו לגרנדה מאודינזה הפך לרשמי ומלא.
באותה עונה הגיע עם קדיס לפלייאוף ההעפלה לליגה השנייה, אך הוא לא הצליח לסייע לקבוצתו להשלים את משימת ההעפלה.
בעונת 2012/2013 הושאל פעם נוספת, הפעם ללאס פאלמס שמהליגה השנייה.
במהלך ההשאלה בלאס פאלמס הבקיע שלושה שערי ליגה, ובהם צמד בניצחון 3–2 על אלמריה ב-9 במרץ 2013. עם לאס פאלמס הגיע לפלייאוף ההעפלה לליגה הראשונה מהמקום השישי, אך גם אז כשלה קבוצתו במשימתה.
בקיץ 2013 החל לשחק באופן רגיל בגרנדה, שהייתה אז בליגה הראשונה.
בעונתו הראשונה במדי הקבוצה פתח דרך קבע בהרכבה.
את שערו הראשון והיחיד במדיה הבקיע ב-10 בינואר 2014, השער הראשון בניצחון 4–0 ביתי על ריאל ואיאדוליד.
את עונתו השנייה בגרנדה החל כשחקן הרכב, אך הוא סבל ממספר פציעות שהגבילו את השתתפותו במשחקיה.
תחילה, בין דצמבר לפברואר, נעדר בשל כאבים באחת מבהונות רגליו.
באפריל נקע את ברכו ונעדר ממשחק עד סוף העונה.
בקיץ 2015 חתם מורייו על חוזה לחמש שנים בשורות אינטר מילאנו האיטלקית תמורת סכום העברה שעמד על 8 מיליון אירו בנוסף ל-2 מיליון נוספים בבונוסים, לפי דיווחים.
מורייו התברג במהרה בהרכב קבוצתו החדשה שאומנה על ידי רוברטו מאנצ'יני.
בעונת 2015/2016 ערך 34 הופעות בסרייה א' בהן הבקיע פעמיים וסייע לקבוצה להגיע למקום הרביעי.
בעונת 2016/2017 סבלה אינטר מילאנו מחוסר יציבות, אך למרות זאת המשיך מורייו לפתוח ברוב משחקי הקבוצה.
הקבוצה הודחה מהליגה האירופית כבר בשלב הבתים וסיימה את הליגה במקום השביעי בלבד.
ב-18 באוגוסט 2017 הושאל מורייו לוולנסיה הספרדית לשנתיים עם סעיף רכישת חובה.
בשל בקע מפשעתי נעדר ממשחק במשך שלושה חודשים, מנובמבר 2017 ועד פברואר 2018. בסך הכול הופיע ב-17 משחקי ליגה במדי ולנסיה במהלך עונת 2017/2018, אותה סיימה ולנסיה במקום הרביעי, ממנו העפילה לליגת האלופות.
בעונה הבאה התקשה למצוא מקום בהרכב הקבוצה, אותה אימן מרסלינו, שהעדיף את הבלמים גבריאל פאוליסטה, אסקיאל גאראי ורובן וסו על פניו.
ב-20 בדצמבר הושאל עד סוף העונה לברצלונה.
הוא פתח בשני משחקי שמינית גמר גביע המלך נגד לבאנטה, וסייע לקבוצתו להעפיל לרבע הגמר.
ב-13 ביולי 2019 הושאל מוריו לסמפדוריה לעונה אחת עם אופציה לרכישה.
ב-15 בינואר 2020 נרכש באופן קבוע על ידי סמפדוריה והושאל לסלטה ויגו עד לסוף העונה.
ב-28 ביולי 2023 חתם מורייו בא-שמאל הקטרית לשנתיים.
ב-10 באוקטובר 2014 ערך מורייו את הופעת הבכורה במדי נבחרת קולומביה, כשנכנס כמחליף במשחק ידידות נגד שהסתיים ניצחון 3–0 לזכות קולומביה.
מורייו השתתף עם נבחרת קולומביה בקופה אמריקה 2015, שם פתח בכל ארבעת משחקי הנבחרת.
במשחק השני בשלב הבתים נגד הבקיע את השער היחיד במשחק שהעניק לקבוצתו את הניצחון.
ברבע גמר הטורניר עזר לקבוצתו לשמור על רשת נקייה נגד , אך בדו-קרב בעיטות העונשין שלאחר מכן היה אחד מהשחקנים שהחטיאו את בעיטותיהם, וקולומביה הודחה מהטורניר לאחר שהפסידה בתוצאה 5–4. בזכות יכולתו הטובה נבחר מורייו לשחקן הצעיר המצטיין של הטורניר וכן לנבחרת המצטיינים של הטורניר.
מורייו השתתף עם נבחרת קולומביה גם בקופה אמריקה 2016. בשני המחזורים הראשונים של שלב הבתים פתח בהרכב הנבחרת, סייע לה לנצח בשניהם ולהעפיל לרבע הגמר.
לאחר שנח במחזור השלישי, פתח ברבע הגמר נגד , בו גברה קולומביה על יריבתה בדו-קרב בעיטות עונשין.
בחצי הגמר נגד פתח בהרכב עת הפסידה נבחרתו 2–0, אולם הוא עזר לנבחרתו לזכות במקום השלישי עם ניצחון 1–0 על .
אף על פי שהשתתף עם הנבחרת במוקדמות מונדיאל 2018, מורייו לא נכלל בסגל הנבחרת לטורניר הגמר שנערך ברוסיה.
קופה אמריקה 2016 - מקום שלישי
קופה אמריקה 2015 - השחקן הצעיר המצטיין של הטורניר, נבחרת הטורניר
ג'ייסון ויליאמס הוא כדורסלן עבר אמריקאי, אשר שיחק בליגת ה-NBA בין השנים 1990–1999. בעונת השתתף במשחק האולסטאר של ה-NBA כשחקן ניו ג'רזי נטס, וממוצעיו הכוללים לאורך הקריירה הם 7.3 נקודות ו-7.5 ריבאונדים למשחק.
בשנת 2002 הואשם בהריגה של נהג לימוזינה באחוזתו שבניו ג'רזי.
בשנת 2010 הודה באשמה במסגרת הסדר טיעון, ונשפט ל-5 שנות מאסר.
באפריל 2012 שוחרר ויליאמס בשחרור מוקדם בשל התנהגות נאותה.
ויליאמס נולד בקרבת העיר צ'ארלסטון שבקרוליינה הדרומית, וגדל ברובע קווינס שבניו יורק.
בשנת 1987 החל ללמוד באוניברסיטת סנט ג'ון בניו יורק, ושיחק בקבוצת הכדורסל שלה תחת המאמן חבר היכל התהילה של הכדורסל לו קארנסקה.
ב-3 עונותיו בקבוצה קלע 14.9 נקודות והוריד 6.8 ריבאונדים בממוצע למשחק.
בדראפט ה-NBA 1990 נלקח ויליאמס בבחירה ה-21 על ידי פיניקס סאנס, אשר מיד שלחה אותו בטרייד לפילדלפיה 76'.
בשתי עונותיו בפילדלפיה מיעט לשחק וקלע 3.8 נקודות בממוצע למשחק.
לקראת עונת הועבר ויליאמס בטרייד לניו ג'רזי נטס, במדיה שיחק ב-7 העונות הבאות.
ב-4 עונותיו הראשונות עם הנטס רשם ממוצעים של 6.1 נקודות ו-6.5 ריבאונדים למשחק כשחקן ספסל, ובעונת שימש לראשונה כשחקן החמישייה הפותחת וקבע שיאי קריירה של 13.4 נקודות ו-13.5 ריבאונדים בממוצע למשחק.
בעונה העוקבת השתתף במשחק האולסטאר של ה-NBA בפעם היחידה בקריירה, לאחר שהציג יכולת מצוינת עם ממוצעים של 13.6 ריבאונדים (שני ב-NBA) ו-12.9 נקודות למשחק.
בקיץ 1998 חתם ויליאמס על הארכת חוזה בניו ג'רזי ל-6 עונות נוספות עבור כ-86 מיליון דולר, אך באפריל 1999 שבר את רגלו השמאלית בצורה קשה במשחק מול אטלנטה הוקס, במה שהתברר כמשחקו האחרון ב-NBA.
לאחר שהושבת לכל משך עונת , הודיע ויליאמס על פרישתו ממשחק ביוני 2000.
בשנת 2005 שיחק לתקופה קצרה בקבוצת איידהו סטמפיד מליגת ה-CBA, בטרם פרש ממשחק באופן סופי.
ב-24 בפברואר 2002 נורה למוות נהג לימוזינה בשם קוסטאס כריסטופי באחוזתו של ויליאמס אשר בניו ג'רזי.
באותו ערב הסיע כריסטופי את קבוצת ארגון הצדקה של ויליאמס מבית לחם, פנסילבניה, לביתו של ויליאמס שעל יד טרנטון, ניו ג'רזי.
על פי חקירת האירוע, בזמן שערך סיור באחוזתו לחברי הארגון שיחק ויליאמס ברובה הציד שלו, ובטעות פלט כדור אשר פגע בכריסטופי.
באפריל 2004 זוּכה ויליאמס ממרבית ההאשמות החמורות נגדו, אך הואשם בהריגה ובניסיון לטייח את מקרה הירי.
פסק הדין התעכב במשך מספר שנים בשל סיבות שונות.
בינואר 2010 הודה ויליאמס באשמה במסגרת הסדר טיעון, וכחודש לאחר מכן נגזר דינו ל-5 שנות מאסר, עם אפשרות לשחרור מוקדם לאחר 18 חודשים.
בסופו של דבר שוחרר ויליאמס באפריל 2012 בשל התנהגות נאותה.
ג'ייסון גרגורי מריאן דנאייר הוא כדורגלן בלגי, המשחק בעמדת הבלם באל פאתח מהליגה הסעודית ובנבחרת בלגיה.
דנאייר נולד בעיירה זֶ'טֶה שבמחוז בריסל, בלגיה, לאב בלגי ולאם ממוצא קונגולזי.
בגיל 11 דנאייר הצטרף לאקדמיה של הקבוצה הבכירה בבריסל, אנדרלכט ובגיל 13 הוא עזב לאקדמיית הכדורגל JMG, שממוקמת בעיירה לייר שבצפון בלגיה.
באקדמיה הוא התפתח כבלם לאחר שבאנדרלכט שיחק כחלוץ.
בקיץ 2013 כשהיה בן 18 דנאייר עבר לאקדמיה של מנצ'סטר סיטי האנגלית, שם שיחק בקבוצת המילואים של המועדון.
ב־12 באוגוסט 2014 דנאייר הושאל לאלופת סקוטלנד, סלטיק, בסלטיק דנאייר השתלב מיידית ונחשב שחקן דומיננטי בהגנה של הקבוצה.
עונתו הראשונה כשחקן בוגרים הייתה מוצלחת מאוד והוא כבש חמישה שערים ב־29 משחקי ליגה לצד יכולת הגנתית משובחת.
בסיום אותה עונה סלטיק זכתה באליפות ובגביע הסקוטי כאשר דנאייר זכה בשחקן הצעיר של העונה בליגה.
אף על פי שסלטיק רצתה להשאיל את דנאייר עונה נוספת, השחקן חזר למנצ'סטר סיטי והושאל לגלאטסראיי הטורקית לאחר שחתם על חוזה חדש במנצ'סטר סיטי.
בגלאטסראיי דנאייר זכה עם הקבוצה בגביע הטורקי.
בקיץ 2016 מנצ'סטר סיטי שלחה את דנאייר לעוד השאלה, לקבוצת סנדרלנד מהפרמייר ליג.
באותה עונה סנדרלנד סיימה במקום האחרון בליגה וירדה לליגת המשנה.
בעונת 2017/2018 דנאייר הושאל פעם נוספת לגלאטסראיי ובאותה עונה הוא זכה עם הקבוצה באליפות טורקיה.
ב־21 באוגוסט 2018 דנאייר עזב רשמית את מנצ'סטר סיטי וחתם באולימפיק ליון מהליגה הצרפתית.
בעונתו הראשונה הוא ערך 31 הופעות וכבש שני שערים והיה שחקן חשוב בהגנה של ליון, שסיימה במקום השלישי והבטיחה העפלה לליגת האלופות.
ג'ייסון נונו מאיילה היה כדורגלן מהרפובליקה הדמוקרטית של קונגו ששיחק בעמדת החלוץ.
מאיילה החל את הקריירה המקצוענית שלו בשאטורו, במדיה שיחק בליגת העל הצרפתית ובליגה הצרפתית השנייה.
ב-1 ביולי 1999 חתם בקליארי, עמה שיחק בסרייה א' ובסרייה ב'.
ב-27 באוקטובר 2001 חתם בקייבו ורונה מהסרייה א'.
ב-23 באפריל 2000 ערך מאיילה את הופעת הבכורה שלו בנבחרת הרפובליקה הדמוקרטית של קונגו, בניצחון 9-1 על נבחרת ג'יבוטי במסגרת מוקדמות מונדיאל 2002. במשחק זה הבקיע את צמד שערי הבכורה שלו בנבחרת.
הוא היה חלק מסגל הנבחרת בטורניר גביע אפריקה לאומות 2002, וערך שלוש הופעות במדי הנבחרת בשלב הבתים של הטורניר.
הופעתו האחרונה בנבחרת הייתה בניצחון 3-1 על נבחרת חוף השנהב במסגרת שלב הבתים.
בסך הכל ערך 11 הופעות במדי הנבחרת, בהן הבקיע חמישה שערים.
ב-2 במרץ 2002 נהרג מאיילה בתאונת דרכים.
הוא התנגש עם רכבו ברכב אחר כאשר ניסה להשיג את האוטובוס של קבוצתו קייבו ורונה למשחק נגד פארמה.
הוא הובהל לבית חולים במסוק, אך מת מפצעיו.
לאחר מותו, הפסיקה קייבו ורונה את השימוש במספר חולצתו, 30.
ג'ייסון מנדזוקאס הוא שחקן קולנוע וטלוויזיה, קומיקאי, תסריטאי, ומנחה פודקאסט אמריקאי.
מנדזוקאס ידוע בעיקר בזכות גילום הדמות אדריאן פימנטו בסדרה הקומית "ברוקלין תשע-תשע", הדמות אדריאן פימנטו בסדרה הקומדיה "הליגה", והדמות נדאל בסרט הקומדיה הסאטירי "הדיקטטור".
בנוסף, מנדזוקאס הוא גם אחד מהמנחים הקבועים של פודקאסט הסרטים הפופולרי "How Did This Get Made?".
ג'ייסון מנדזוקאס נולד ב-1972 בעיירה נהנט אשר במדינת מסצ'וסטס והוא דור שלישי למהגרים מיוון.
הוא תיאר את עצמו בעבר כ"מאה אחוז יווני".
באותה התקופה הוא למד תיפוף ואף ניגן בלהקה מקומית.
הוא סיים את לימודיו בתיכון ב-1991. מנדזוקאס החל לראשונה לכתוב מערכונים קומיים במהלך תקופת התיכון.
בהמשך הוא למד דת מידלברי קולג' בורמונט.
במהלך התקופה בה למד במידלברי קולג' הוא החל להופיע בתיאטרון אלתורים.
הוא סיים את לימודיו ב-1995. לאחר שסיים את לימודיו במכללה מנדזוקאס למד מוזיקה במשך קרוב לשנתיים במצרים, ישראל, טורקיה, ירדן וסוריה.
לאחר שעבר לניו יורק בשנת 1998 הוא החל להופיע באופן קבוע בהרכב תיאטרון האלתורים Upright Citizens Brigade כאשר באותה התקופה עבד יחד עם איימי פולר.
מנדזוקאס נודע בהופעותיו במיוחד בשנינותו וביכולת ליצור דמויות אבסורדיות ואקסצנטריות.
בזכות ההצלחה שלו בהרכב תיאטרון האלתורים מנדזוקאס החל לקבל תפקידי אורח בסדרות קומיות בטלוויזיה.
בשנים הראשונות הוא קיבל תפקידים קטנים שונים בסדרות קומיות שונות.
פריצת הדרך של מנדזוקאס הייתה ב-2009 כאשר נבחר לגלם את הדמות האקסצנטרית רפי בסדרה הקומית "הליגה" - דמות אשר הפכה לאחת מהדמויות הפופולריות ביותר בסדרה.
בעקבות ההצלחה בסדרה "הליגה" מנדזוקאס הפך לשחקן קומי מבוקש והחל להופיע לעת רבות ככוכב אורח בסדרות טלוויזיה שונות.
אחת מהדמויות הבולטות ביותר באותה התקופה אותה הוא גילם הייתה הדמות האקסצנטרית אדריאן פימנטו בסדרה "ברוקלין תשע-תשע".
בנוסף לכך הוא הוא שיחק גם בתפקידי אורח באותה התקופה בסדרות "מחלקת גנים ונוף", "קומיוניטי", ו"משפחה מודרנית".
לאורך השנים מנדזוקאס החל לעסוק גם בדיבוב.
בין היתר הוא דיבב דמויות שונות עבור סדרות האנימציה סיפורים של ברווזים, ההמבורגרים של בוב, אבא אמריקאי, פה גדול, ומסע בין כוכבים: פרודיג'י.
בנוסף, מנדזוקאס הופיע גם לאורך השנים במספר סרטי קולנוע כולל בסרט "הדיקטטור" משנת 2012, "לשכב עם אחרים" משנת 2015, ו"ג'ון וויק 3" משנת 2019.
לקח גם חלק בכתיבה2010Lee Mathersויקטור דקמאג'יאןסרט טלוויזיה2011Childrens Hospitalאיש החפרפרתבפרק: "Newsreaders"
לקח חלק גם בכתיבהTraffic Lightדימיטריבפרק: "En Fuego"2011–2013Enlightenedעומאר עלי8 פרקים2011–2015,
2020מחלקת גנים ונוףדניס פיינשטיין5 פרקים2012NTSF:SD:SUV::האנק שילרבפרק: "Comic-Con-Flict"2013ההמבורגרים של בובמר מנוגיאןדיבוב, בפרק: "The Unnatural"The Greatest Event in Television Historyהבמאיבפרק: "Too Close for Comfort"Hole to Hole!אשלי דיינג'רהולסרט טלוויזיהמשפחה מודרניתקניבפרק: "Party Crasher"2013–2015Kroll Showדמויות שונות9 פרקים2013–2016Comedy Bang!
Bang!בתפקיד עצמו / השף אמריל לוגוסי4 פרקים2014ברוד סיטידיג'יי מעורר צמרמורת מס' 2בפרק: "Fattest Asses"Playing Houseסי ג'יי וולףבפרק: "Drumline"Reviewנהג מטורףבפרק: "Road Rage; Orgy"2014–2017טרנספרנטד"ר סטיב5 פרקים2014–2018Drunk Historyדמויות שונות3 פרקים2015קומיוניטימאט לונדרגארדבפרק: "Queer Studies & Advanced Waxing"רגולר שואודמויות שונות3 פרקים2016Animals.פינקדיבוב, בפרק: "Rats."בנות גילמור: שנה בחייהןרוברט קסטלאנוסבפרק: "Spring"Mr.
Neighbor's House מפיק בפועל, יוצר, תסריטאי2016–2017Bajillion Dollar Propertie$ג'רי2 פרקיםLady Dynamiteקארל גרישם2 פרקיםבא בדובמדעןדיבוב, 2 פרקים2016–2021ברוקלין תשע-תשעאדריאן פימנטו11 פרקים2016–2022אבא אמריקאידמויות שונות6 פרקים2017Comrade Detectiveדראגודיבוב, 6 פרקיםHarmonQuestגראבל גריבלבפרק: "The City of Forlona"עובדים מצטייניםאייזיק לובטקיןבפרק: "Party Gawds"2017–2019I'm Sorryקייל6 פרקים2017–2020המקום הטובדרק הופשטטלר9 פרקים2017–הווהפה גדולג'יי בילזריאן / דמויות שונותדיבוב, 71 פרקים2017–2021No Activityמרקו / דסטין קספרוביץ'18 פרקים2018Mr.
ג'ייסון והארגונאוטים הוא סרט הרפתקאות-פנטזיה-אפי עצמאי משנת 1963 בבימויו של דון צ'אפין.
התסריט של הסרט נכתב על ידי בוורלי קרוס וג'אן ריד.
בסרט מככבים טוד ארמסטרונג, ננסי קובאק וגארי ריימונד.
הסרט נודע במיוחד בזכות אפקטים המיוחדים פורצי הדרך שלו, אשר נוצרו על ידי ריי האריהאוזן.
הקרנת הבכורה של הסרט התקיימה ב-13 ביוני 1963.
הסרט מבוסס חלקית על היצירה ארגונאוטיקה והופק בתקציב של 3 מיליון דולר אך הכניס רק 2.1 מיליון דולר בקופות.
ג'ייסון, הנסיך החוקי של ממלכת איאוקוס, יוצא למסע מסוכן במטרה להשיב את גיזת הזהב ולהחזיר את השלטון לידיו מהצורר פליאס.
בסיוע האלה הרה, הוא מרכיב צוות של לוחמים, המכונים "הארגונאוטים".
לאורך הדרך הם נאלצים להילחם במגוון יצורים מיתולוגיים, ענק הברונזה האימתני טאלוס וצבא שלדים.
טוד ארמסטרונג בתפקיד ג'ייסון, הנסיך החוקי של איאוקוס והמנהיג ההירואי של הארגונאוטים
ננסי קובאק בתפקיד מדיאה, בת זוגו של ג'ייסון
גארי ריימונד בתפקיד אקסטוס, חברו של ג'ייסון
הסרט זכה לשבחים ביקורתיים ונחשב כיום לקלאסיקה.
באתר הביקורות Rotten Tomatoes, הסרט מחזיק בדירוג אישור של 89% על פי 45 ביקורות, עם דירוג ממוצע של 7.5 מתוך 10. הסכמת המבקרים באתר קובעת: "ג'ייסון והארגונאוטים של דון צ'אפי הוא יצירה נוסטלגית ומשגעת, שכוכבה האמיתי הוא עבודת האנימציה המדהימה של ריי האריהאוזן".
באתר Metacritic, הסרט קיבל ציון של 69 על פי 10 ביקורות.
מגזין וראייטי כתב: "הסרט בעלות של 3 מיליון דולר מציג תסריט פועל ובוים באופן משאבי ומלא רוח על ידי דון צ'אפי, שתחת הנהגתו מבצע צוות שחקנים צבעוני בהתלהבות."
בטקס המיוחד לפרס ההישגים הטכניים שנערך שלושה שבועות לפני טקס פרסי אוסקר ה-64, ריי האריהאוזן זכה בפרס הישגי חיים.
מנחה הטקס, השחקן טום הנקס, אמר: "יש אנשים שאומרים 'קזבלנקה' או 'האזרח קיין'.
אני אומר 'ג'ייסון והארגונאוטים' הוא הסרט הגדול ביותר שנעשה אי פעם".
בשנת 2008 הסרט היה מועמד להיכנס לרשימה מאה שנים...
באפריל 2004, מגזין אמפייר דירג את טאלוס כמפלצת הקולנוע השנייה הטובה ביותר אי פעם, אחרי קינג קונג.
ג'ייסון ויליאם דורינג הוא שחקן אמריקאי, הידוע מתפקידיו כלוגן אקולס בסדרה "ורוניקה מארס" (2004–2007, 2019) ובהמשך הסרט משנת 2014, יוזף קוסטן בסדרה "" (2007), אדם קרפנטר בסדרה "מתחזה " (2011), הבלש וויל קיני בסדרה "המקוריים" (2013), צ'ייס גרייבס בסדרה "איי זומבי" (2015), וטרה בסדרת המשחקים "קינגדום הארטס".
נולד בטולידו, אוהיו, ארצות הברית.
דורינג הוא בנם של היזם דאג דורינג ולורי דורינג.
הוא הבכור מבין חמישה ילדים, ארבעה אחים ואחיות צעירים ממנו, בהם זוג תאומים בנים וזוג תאומות בנות.
ילדותו הושפעה במידה רבה ממעורבותה העמוקה של משפחתו בכנסיית הסיינטולוגיה וממיזמיו העסקיים של אביו.
בשנת 2011, דורינג כיכב בתפקיד מר קרפנטר בסדרה "מתחזה" של רשת CW לצד שרה מישל גלר.
בשנת 2012, דורינג הופיעה כאורח בסדרה "על טבעי" בתפקיד כרונוס.
באפריל 2013, הוכרז כי דוהרינג לוהק לסרט "ורוניקה מארס".
באותה שנה, הוא לוהק לדרמת המדע הבדיוני "אנשי המחר" של רשת CW בתפקיד אורח כקיליאן מקריין.
בין השנים 2015 ל-2016, גילם תפקיד חוזר בסדרה The CW "המקוריים" בתור הבלש וויל קיני.
באוקטובר 2016, לוהק לתפקיד חוזר בתור צ'ייס גרייבס בסדרה "איי זומבי" של The CW.
במרץ 2021, לוהק לתפקיד החוזר של סגן מפקד וינשו בסדרה "אריות הים" של רשת CBS.
הוא נישא ללורן קוטנר בשנת 2004, ויש להם ארבעה ילדים.
שנהתוארתפקידהערות1994Someone She Knowsביליסרט טלוויזיה1995משמר המפרץאייזיק קלייןבפרק: "Face of Fear"Journeyקופר מקדוגלסרט טלוויזיה1996Picket Fencesבפרק: "Winner Takes All"Mr.
שנה ספר תפקיד הערות 2014 עיר של אש שמיימית מספר שותף עם סופי טרנר
ג'ייסון קרטיס ניוסטד (Jason Newsted, נולד ב-4 במרץ 1963 בבאטל קריק, מישיגן, ארצות הברית) הוא הבסיסט של להקת הת'ראש מטאל וויבוד, אך ידוע בעיקר כבסיסט לשעבר של להקת מטאליקה.
ניוסטד הצטרף אל מטאליקה ב-1986 לאחר שנפרד מלהקתו הקודמת, Flotsam and Jetsam, כשהוא מחליף את קליף ברטון שמת בנסיבות טרגיות.
סולן מטאליקה ג'יימס הטפילד טוען כי מבחני הקבלה לבסיסט החדש נערכו ביום שלאחר הלווייתו של ברטון.
הפופולריות של הלהקה הייתה גבוהה מאי פעם באותה התקופה, בזמן שלאחר צאת האלבום Master of Puppets.
מיד לאחר החתמו של ניוסטד הקליטה הלהקה את המיני-אלבום Garage Days Re-Revisited, מחווה לז'אנר הגל החדש של ההבי מטאל הבריטי.
למרות שרק קירק האמט היה מבוגר יותר ממנו מבין חברי הלהקה, דבק בניוסטד הכינוי "Jason Newkid" ("הבחור החדש").
במשך השנתיים שבהן קידמה הלהקה את אלבומה הראשון עם ניוסטד, ...And Justice for All, הוא היה קורבן למתיחות רבות מצידם של חברי הלהקה הוותיקים.
רבים מן המעריצים של ניוסטד חשים ששאר חברי מטאליקה מעולם לא קיבלו אותו באמת כאחד מהם.
ניוסטד הודה בכך בעצמו מאוחר יותר.
ג'ייסון ניוסטד זכור בזכות קולות הרקע שביצע לשירי מטאליקה בהופעות חיות.
הוא אף ביצע בהזדמנויות אחדות את השירים Seek and Destroy ו-Whiplash במלואם כסולן מוביל.
ניוסטד נפרד ממטאליקה ב-2001 לאחר 15 שנים בלהקה מסיבות אישיות והצטרף אל הלהקה הקנדית וויבוד ב-2002. בסרט Some Kind of Monster התבטא ניוסטד נגד שתלטנותו של הטפילד וסירובו לכך שניוסטד יפעל במסגרת פרויקטי-הצד שלו, Echobrain ו-IR8.
הבסיסט של אוזי אוסבורן לשעבר, רוברט טרוחיו, החליף את ניוסטד במטאליקה, כאשר ניוסטד תופס את מקומו של טרוחיו בעמדת הבסיסט של אוסבורן עד לסיום פסטיבל האוזפסט 2003. לאחר מכן עזב ניוסטד את אוסבורן על מנת להתרכז בפעילותו בוויבוד.
ג'ייסון, יחד עם הגיטריסט הקודם של Guns N' Roses, גילבי קלארק והמתופף של להקת מוטלי קרו טומי לי, הקימו את להקת "סופרנובה" עם סולנם החדש לוקאס רוסי שנבחר בתוכנית המציאות "רוקסטאר: סופרנובה" (Rockstar: Supernova).
הלהקה הוציאה לאור אלבום אחד.
ג'ייסון קרייס הוא כדורגלן עבר ומאמן כדורגל אמריקאי.
אחרי ששיחק בכל משחקי קבוצת הכדורגל של אוניברסיטת דיוק, חתם קרייס בקבוצת ראלי פליירס מליגת ה-USISL.
ב-1996 נבחר קרייס במקום ה-43 בדראפט ה-MLS, על ידי דאלאס בורן.
קרייס כבש את השער הראשון בתולדות הקבוצה.
ב-1999 היה קרייס לאמריקאי הראשון שזוכה בתואר ה-MVP של ה-MLS, אחרי שהוביל את הליגה בנקודות ובשערים.
ב-26 ביוני 2004 כבש קרייס את שער הליגה ה-89 שלו נגד די.סי.
יונייטד ועקף את רוי לסיטר בטבלת מלך השערים בכל הזמנים של ה-MLS.
בתואר זה החזיק שלוש שנים, עד אשר חיימה מורנו שבר את שיאו.
ב-17 בנובמבר 2004 עבר קרייס בטרייד לריאל סולט לייק, והפך לשחקן הראשון בהיסטוריה של הקבוצה.
הוא עזב את דאלאס כשהוא שיאן הקבוצה במשחקים (247), שערים (91), בישולים (65) ונקודות (247).
קרייס הפך לכובש הראשון בתולדות סולט לייק, כאשר כבש שער בהפסד 1–3 ללוס אנג'לס גלאקסי.
ב-13 באוגוסט 2005 היה לשחקן הראשון בהיסטוריה של ה-MLS שכבש למעלה ממאה שערים.
קרייס לא הצליח לשחזר את הישגיו בליגה בנבחרת ארצות הברית, וכבש רק שער אחד ב-14 משחקים.
הופעת הבכורה שלו הייתה ב-20 באוגוסט 1996, נגד נבחרת אל סלבדור.
את שערו היחיד בנבחרת כבש ב-1999, בתיקו 2:2 מול ג'מייקה.
בשנת 2007 פרש קרייס ממשחק פעיל, והפך למאמנה של קבוצת ריאל סולט לייק.
ב-2013 הודיעה ניו יורק סיטי כי קרייס יאמן אותה בעונתה הראשונה ב-MLS, עונת 2014/15.
ג'ייסון פרדריק קיד הוא כדורסלן עבר, ומאמן כדורסל אמריקאי המאמן את קבוצת דאלאס מאבריקס, שיחק בליגת ה-NBA בין השנים 1994–2013, בעמדת הרכז.
קיד, הנחשב לאחד מטובי הרכזים בהיסטוריה, הוביל את ניו ג'רזי נטס לשתי הופעות רצופות בסדרת גמר ליגת ה-NBA (2002 ו-2003), והיה שותף לזכיית דאלאס באליפות ב-2011. יכולותיו המגוונות הרבות על המגרש הפכו אותו לשחקן המתמחה בקביעת "טריפל דאבלים".
הוא מדורג במקום השישי בכל הזמנים בקביעת טריפל דאבלים במהלך העונה הסדירה עם 107 כאלו, במקום השלישי ברשימת מוסרי האסיסטים המובילים בתולדות ה-NBA, עם 12,091 אסיסטים בסך הכול, וכן במקום השלישי ברשימת החוטפים המובילים בתולדות ה-NBA, עם 2,684 חטיפות בסך הכול.
ביוני 2013 הודיע קיד על פרישה ממשחק פעיל.
ג'ייסון קיד נולד בסן פרנסיסקו שבקליפורניה לסטיב ולאנה קיד, והיה הבכור מבין ששת ילדיהם.
אביו, שנפטר בשנת 1999, היה ממוצא אמריקאי-אפריקאי, ואמו הייתה ממוצא אמריקאי-אירי.
קיד גדל באוקלנד, ונעשה לבוגר "בית ספר סנט פסקל ביילון" שבאוקלנד הילס.
בילדותו ביקר קיד לעיתים תכופות במגרשי הכדורסל ברחבי אוקלנד, והתחרה פעמים רבות נגד כדורסלן מפורסם נוסף לעתיד, גארי פייטון.
בצעירותו הצטיין קיד גם בכדורגל ובמספר ענפי ספורט נוספים.
קיד שיחק במדי קבוצת הכדורסל של "בית הספר התיכון סנט ג'וסף נוטר דאם" באלמדה שבקליפורניה, תחת הדרכתו של המאמן פרנק לפורטה.
קיד הוביל את קבוצת התיכון לשתי אליפויות רצופות בכדורסל של מדינת קליפורניה, והשיג ממוצעים של 25 נקודות, עשרה אסיסטים, שבעה ריבאונדים ושבע חטיפות בעונה האחרונה שלו בתיכון.
באותה שנה הוא זכה במספר תארים אישיים, ובהם פרס נייסמית' לשחקן התיכונים המצטיין בארצות הברית.
הוא נבחר לשחקן השנה בתיכונים גם על ידי המגזינים "Parade" ו-"USA Today".
קיד נבחר שנתיים רצופות לשחקן השנה בקליפורניה, והוא מוסר האסיסטים המוביל בתולדות תיכוני המדינה עם 1,155 אסיסטים.
קיד הפתיע אוהדים ופרשנים רבים כאשר בחר בהצטרפות לקבוצתה של אוניברסיטת קליפורניה בברקלי, שנחשבה לחלשה יחסית ולא זכתה באף תואר אזורי מאז 1960. הוא העדיף את אוניברסיטה זו על פני אוניברסיטאות בעלות קבוצות כדורסל חזקות יותר, כדוגמת אריזונה, קנטקי, קנזס ואוהיו סטייט.
בעונה הראשונה שלו באוניברסיטת קליפורניה השיג קיד ממוצעים של 13 נקודות, 7.7 אסיסטים, 4.9 ריבאונדים ו-2.8 חטיפות למשחק.
הוא זכה בתואר "פרשמן השנה" במכללות וכן נכלל בחמישיית העונה של טורניר התאחדות ה"Pac-10".
סך 110 החטיפות שלו באותה עונה שברו את שיא ה-NCAA לכמות חטיפות לפרשמן, וכן את שיא המכללה למספר חטיפות לשחקן בעונה אחת.
גם מספר האסיסטים שלו באותה עונה (220) היווה שיא מכללה.
יכולתו העילאית של קיד סייעה לקליפורניה להעפיל לטורניר אליפות המכללות, שם ניצחה במפתיע את אוניברסיטת דיוק בסיבוב השני לפני שהודחה בשמינית הגמר על ידי אוניברסיטת קנזס.
קיד המשיך את הצלחתו בשנה השנייה שלו במכללה, כאשר העמיד ממוצעים של 16.7 נקודות, 6.9 ריבאונדים, 3.1 חטיפות ו-9.1 אסיסטים, ושבר את שיא האסיסטים שלו עצמו, לאחר שמסר 272 אסיסטים באותה עונה - מדד שבו הוביל גם את ארצות הברית כולה.
הוא נכלל ב"אול-אמריקן" - נבחרת המצטיינים של העונה במכללות, הראשון מקליפורניה שעשה זאת מאז 1968 - וכן זכה בפרס שחקן השנה של ה-Pac-10. קליפורניה העפילה שנה שנייה ברציפות לטורניר גמר אליפות המכללות, אך הודחה בו כבר בסיבוב הראשון.
בעקבות הצלחתו זכה קיד בפרס נייסמית' לשחקן השנה במכללות ב-1992.
ב-1994 סיים קיד את לימודיו באוניברסיטה ועבר לקריירה בליגת ה-NBA.
בשנת 2004 שמרה אוניברסיטת קליפורניה בברקלי את מספר חולצתו של קיד (5), ובכך הוקירה אותו על הישגיו כאחד מגדולי שחקניה בכל הזמנים.
בשנת 1994 נבחר קיד במקום השני בדראפט ה-NBA, על ידי קבוצת דאלאס מאבריקס.
בעונתו הראשונה ב-NBA, עונת , העמיד קיד ממוצעים מכובדים של 11.7 נקודות, 5.4 ריבאונדים ו-7.7 אסיסטים, והוביל את הליגה כולה מבחינת מספר ה"טריפל דאבלים" שהשיג.
הוא זכה בתואר רוקי השנה ב-NBA, במשותף עם גרנט היל מדטרויט פיסטונס.
הגעתו של קיד הביאה שיפור גדול בדאלאס, שסיימה את העונה עם מאזן של 36 ניצחונות ו-46 הפסדים - השיפור הגדול ביותר במאזן העונתי לעומת העונה הקודמת, מבין כל קבוצות ה-NBA.
במהלך עונת נבחר קיד להשתתף כרכז הפותח במשחק האולסטאר של ה-NBA, בפעם הראשונה בקריירה שלו.
במהלך שלוש העונות שלו במדי דאלאס היה קיד אחד משלושה שחקנים צעירים, יחד עם ג'ים ג'קסון וג'מאל משבורן, שתוכננו להוביל את הקבוצה בעתיד.
עם זאת, תוכניות אלו לא יצאו לפועל, מאחר שכעבור זמן קצר עברו כל השלושה לקבוצות אחרות.
באמצע עונת הועבר קיד ב לקבוצת פיניקס סאנס יחד עם טוני דומאס ולורן מייר, בעוד שפיניקס העבירה לדאלאס בתמורה את מייקל פינלי, איי סי גרין וסם קאסל.
במדי פיניקס עשה קיד קפיצת מדרגה גדולה בקריירה שלו.
בעונת הוא הפך לשחקן חמישייה קבוע כאשר פתח בכל 82 משחקי קבוצתו, והשיג ממוצעים של 11.6 נקודות ו-9.1 אסיסטים למשחק.
בעונת הוא שיפר את הישגיו אל ממוצעים של 16.9 נקודות ו-10.8 אסיסטים, ואף נבחר לראשונה, בעקבות יכולתו הטובה, לתוארי החמישייה הראשונה של העונה וחמישיית ההגנה של העונה.
בשנת 2000 עבר קיד לראשונה עם פיניקס שלב במשחקי הפלייאוף לאחר ניצחון על סן אנטוניו ספרס בסיבוב הראשון, אך הפסיד עמה בחצי גמר המערב ללוס אנג'לס לייקרס.
בכל אחת מעונותיו בפיניקס העפיל קיד עם הקבוצה למשחקי הפלייאוף, והיה באופן תמידי מהשחקנים הבולטים של הקבוצה ושחקן חמישייה קבוע.
ב-2001, לאחר חמש עונות בפיניקס, עבר קיד בטרייד לקבוצת ניו ג'רזי נטס.
כבר מתחילת דרכו במדי ניו ג'רזי היה קיד השחקן המוביל של הקבוצה.
הוא הוביל אותה בעונת למאזן מפתיע של 52 ניצחונות ו-30 הפסדים, ובסופה סיים במקום השני בהצבעות לפרס ה-MVP של העונה הסדירה, אחרי טים דאנקן, ונבחר לחמישיית העונה ולחמישיית ההגנה של העונה.
רבים אף סברו שקיד היה ראוי לזכות בפרס ה-MVP, בשל השינוי הגדול שחולל בניו ג'רזי - הפך אותה מקבוצת תחתית תמידית בליגה לאחת מהמועמדות המובילות לזכייה באליפות, בתוך עונה אחת בלבד.
תרומתו של קיד לניו ג'רזי הייתה גדולה מאוד, והתבטאה במדדים רבים במשחק.
ממוצעיו באותה עונה עמדו על 14.7 נקודות, 7.3 ריבאונדים ו-9.9 אסיסטים למשחק.
תחת הנהגתו של קיד, הקבוצה הצעירה של ניו ג'רזי גברה על אינדיאנה פייסרס, שארלוט בובקאטס ובוסטון סלטיקס במשחקי הפלייאוף, בדרך לזכייה באליפות האזור המזרחי ולהעפלה הראשונה בתולדותיה לסדרת הגמר של ה-NBA.
עם זאת, קיד לא הצליח לסיים את העונה עם תואר אליפות הליגה, לאחר הפסד ב"סוויפ" בתוצאה 0–4 ללוס אנג'לס לייקרס, אשר שחקניה המובילים היו שאקיל אוניל וקובי בראיינט.
קיד הוביל את ניו ג'רזי להצלחה גדולה גם בעונת , עם מאזן חיובי של 33–49. הוא הגיע באותה עונה לממוצע הנקודות הגבוה בקריירה שלו עם 18.7 למשחק, ובנוסף הוביל את הליגה באסיסטים עם 8.9 למשחק.
ניו ג'רזי הגיעה בפעם השנייה ברציפות לסדרת הגמר, שם הפסידה לסן אנטוניו ספרס שהובלה על ידי טים דאנקן.
בעונת המשיך קיד להפגין יכולת טובה עם ממוצעים של 15.5 נקודות ו-9.2 אסיסטים למשחק, אך לא הצליח לשחזר את הצלחתו הקבוצתית מהעונות הקודמות.
ניו ג'רזי הודחה כבר בשלב חצי גמר המזרח לאחר הפסד לדטרויט פיסטונס בסדרה של שבעה משחקים.
במהלך אותה עונה סבל קיד מפציעות בברכו, ועבר ניתוח ביולי 2004 על מנת לשקם את הברך הפגועה.
קיד הוביל חמש פעמים את הליגה מבחינת ממוצע האסיסטים שלו, בשנים 1999–2001, 2003 ו-2004. לאחר ניתוחו הוא חזר לשחק בדצמבר 2004, כחודשיים מפתיחת עונת .
באותה עונה חבר הסווינגמן וינס קרטר לקיד בתור הכוכב הנוסף של ניו ג'רזי.
על אף פציעתו של ריצ'רד ג'פרסון שהייתה עלולה לגרום לקבוצה להחמיץ את ההעפלה לפלייאוף, קיד וקרטר הובילו את ניו ג'רזי למקום השמיני במזרח על חשבונה של קליבלנד קאבלירס.
עם זאת, הקבוצה הודחה כבר בסיבוב הפלייאוף הראשון, לאחר הפסד 0–4 למיאמי היט.
בעונה הבאה, , העמיד קיד ממוצעים של 13.3 נקודות, 7.3 ריבאונדים ו-8.4 אסיסטים - הממוצע החמישי בגובהו בליגה.
בעונת הגיע קיד למספר מההישגים הגדולים ביותר שלו מבחינה אישית.
קיד קבע ממוצעים גבוהים מאוד במהלך הפלייאוף כולו, של 14.6 נקודות, 10.9 אסיסטים ו-10.9 ריבאונדים, ובכך הפך לשחקן השני בהיסטוריה שקובע ממוצע של טריפל דאבל במשחקי הפלייאוף.
למרות יכולתו של קיד, ניו ג'רזי הודחה בסיבוב השני לאחר הפסד לקליבלנד.
במהלכה של עונת נפוצו שמועות רבות על מעבר אפשרי של קיד לקבוצה חזקה בליגה.
לאחר משא ומתן שנכשל עם לוס אנג'לס לייקרס, עבר קיד בטרייד מתוקשר לקבוצת ה-NBA הראשונה שלו, דאלאס מאבריקס.
במסגרת העסקה עברו דווין האריס, טרנטון האסל, קיית' ואן הורן, דסגנה דיופ ומוריס אגר לניו ג'רזי.
קיד סיים את תקופתו בניו ג'רזי עם שיאים רבים של המועדון, ובהם שיא סך השלשות (729), האסיסטים (4,090), החטיפות (876) והטריפל דאבלים (49).
כבר מתחילת דרכו בדאלאס היה קיד הרכז המוביל של הקבוצה, ונועד להיות הכוכב השני שלה, אחרי הפורוורד הגרמני דירק נוביצקי.
סגנון משחקו של קיד, שהתאפיין כמשחק מעבר, השפיע רבות על סגנונה של דאלאס.
קיד העמיד ממוצעים של 9.9 נקודות ו-9.5 אסיסטים בחצי העונה הראשונה שלו בדאלאס, ולאחר מאבק צמוד, הצליח להעפיל עמה למשחקי הפלייאוף מהמקום השביעי במערב.
במשחק האחרון של אותה עונה השיג קיד את הטריפל דאבל ה-100 בקריירה שלו.
בסדרת הסיבוב הראשון בפלייאוף, מול ניו אורלינס הורנטס, ירדה יכולתו של קיד, ודאלאס הודחה לאחר חמישה משחקים בלבד.
בעונת סייע קיד לדאלאס לסיים במקום השישי במערב, עם מאזן של 50 ניצחונות ו-32 הפסדים.
במשחקי הפלייאוף, שבהם העמיד קיד ממוצעים של 11.4 נקודות ו-5.9 אסיסטים, הגיעה דאלאס עד לחצי גמר המערב, שם הפסידה 1–4 לדנוור נאגטס.
במהלך אותה עונה המשיך קיד להגיע להישגים אישיים, כאשר הפך לשחקן הרביעי בהיסטוריה שרושם למעלה מ-10,000 אסיסטים במהלך הקריירה.
בנובמבר 2009, במשחק הניצחון של קבוצתו מול יוסטון רוקטס, עקף קיד את מארק ג'קסון והפך לשחקן בעל מספר האסיסטים השני בגובהו בתולדות ה-NBA.
על אף גילו המבוגר (36), נבחר קיד בעונת למשחק האולסטאר העשירי בקריירה שלו, כמחליפו של קובי בראיינט שנפצע.
בפברואר 2010 הוא השיג טריפל דאבל של 19 נקודות, 17 אסיסטים ו-16 ריבאונדים במשחק נגד אטלנטה הוקס - קרוב להישג נדיר בדמות הגעה אל למעלה מ-20 בכל שלושת מדדים אלו.
קיד השיג באותה עונה ממוצעים של 10.3 נקודות והוביל את קבוצתו באסיסטים עם 9.1, וסייע לה להגיע לזכות באליפות הבית הדרום-מערבי ולסיים במקום השני במערב.
עם זאת, הקבוצה הודחה כבר בסיבוב הפלייאוף הראשון לאחר הפסד לסן אנטוניו ספרס.
בעונת , על אף שחווה ירידה משמעותית בממוצעיו, זכה קיד עם דאלאס באליפות הראשונה בקריירה.
לאורך משחקי הפלייאוף, ובייחוד בסדרת הגמר מול מיאמי היט, תרם לקבוצה רבות בניסיונו ובכישורי הנהגת המשחק שלו.